ຄິດ​ເຖິງ​ວຽງ​ຈັນ ຂັບຮ້ອງໂດຍ ວຽງໄຊ ສະຫວັນ
ເພງ ຄິດ​ເຖິງ​ວຽງ​ຈັນ ທີ່ປະພັນ ໂດຍ ອາຈານ ພົມມະ ພິມມະສອນ ແລະຂັບຮ້ອງໂດຍ ວຽງໄຊ ສະຫວັນ ນີ້ ຄົງຈະພາໃຫ້ຫຼາຍໆທ່ານ ຄິດເຖິງວຽງຈັນ ດັ່ງຊື່ເພງນີ້ເລີຍ. ຢ່າລືມກັບມາຟັງເພງລາວຮ່ວມກັນອີກ.
ສະບາຍດີ ແລະຍິນດີຕ້ອນຮັບທ່ານຜູ້ຟັງເຂົ້າສູ່ລາຍການສຽງເພງຈາກແດນໄກຂອງ VOA ປະຈຳວັນທີ 21 ສິງຫາ ມື້ນີ້  ວັນນະສອນ ຂໍຈັດເພງ  ຊຶ່ງເປັນຜົນງານເພງຂອງ ສິນລະປິນຄຸນນະພາບຈາກອ໊ອສເຕຣ ທີ່ໄດ້ນຳຜົນງານເພງອະມະຕະຂອງລາວໃນອະດີດ ຂຶ້ນມາຈັດທຳໃໝ່ ເພື່ອສືບສານຜົນງານເພງລາວ ທີ່ຖືວ່າເປັນມໍລະດົກຕົກທອດ ສົ່ງຕໍ່ໆໄປໃຫ້ຄົນຮຸ່ນຫຼັງ ໄດ້ຮຽນຮູ້ເຖິງປະຫວັດແລະທີ່ມາຂອງເພງລາວພວກນີ້ ເອື້ອຍວັນນະສອນ ຂໍຈັດເພງນີ້ໃຫ້ນ້ອງ  ຜູ້ຟັງຈາກແຂວງໄຊຍະບຸຣີ ເປັນລາວເຜົ່າ ມົ້ງ, ທີ່ເປັນຄົນໜຸ່ມຍຸກໃໝ່ ແຕ່ບອກມາວ່າ ກັບມັກຟັງ ບັນດາ ເພງເກົ່າໆທີ່ມີເນື້ອໃນແລະຊາບຊຶ້ງໃນຄວາມໝາຍທີ່ດີ ແລະມັກຈະດາວ ໂຫຼດໄປເປີດເວລານອນ ຊ່ອຍຜ່ອນ ຄາຍດີ ແລະກ່ອມເຂົ້ານອນ ໂດຍສະເພາະ ສຽງຂອງເອື້ອຍ ວ່າຊັ້ນ ຢ່າລໍຊ້າເລີຍ ຮີບໄປຟັງພ້ອມໆກັນເລີຍ ຫວັງວ່າເພງທີ່ຈັດໃຫ້ໄປນັ້ນ ຄົງເປັນທີ່ພໍໃຈນ້ອງ  ແລະເອື້ອຍວັນນະສອນ ກໍຂໍຂອບໃຈ ນ້ອງ  ທີ່ຂຽນເຂົ້າມາແລະຄົງຈະເຫັນນ້ອງຕິດຕາມຮັບຟັງລາຍການ VOA ແລະຂຽນເຂົ້າມາຫາທາງເຮົາອີກ ສ່ວນຈ ມ ຈາກຍາລຸງສະຫວ່າງ ຈາກ ຈັງຫວັດໜອງບົວລຳພູ ປະເທດໄທ ຜູ້ຟັງທີ່ໜ້າຮັກ ຕິດຕາມຮັບຟັງຂ່າວສານຈາກ VOA ສະເໝີມາພ້ອມ ທັງບອກມາວ່າເປັນແຫຼ່ງຂ່າວທີ່ໃຫ້ຄວາມສຳຄັນ ແລະໜ້າເຊື່ອຖື ພ້ອມນີ້ຍັງຂໍຟັງເພງ  ຊຶ່ງທາງເຮົາ ຫາກໍຈັດໃຫ້ຟັງ ໄປເມື່ອບໍ່ນາມານີ້ເອງ ຄັ້ງນີ້ຈະຂໍປ່ຽນມາເປັນສຽງຂອງສິນລະປິນຍິງ …ຕ້ອງຂໍອະໄພຫຼາຍໆ ເພາະວ່າ ຈ ມ ທີ່ຂຽນມາຕັ້ງແຕ່ປີ 2015 ຫາກໍໄດ້ຮັບ ບໍ່ຊາບວ່າໄປຕົກຄ້າງຢູ່ໃສ ຂໍຂອບໃຈຍາລຸງສວ່າງ ທີ່ຄອຍເປັນກຳລັງໃຈ ແລະຮັບຟັງພວກເຮົາສະເໝີຕົ້ນ ສະເໝີປາຍ…ສ່ວນປະຕິທິນນັ້ນຈະຕຽມຈັດໃຫ້ເປັນປີ 2017 ຂໍເຊີນມ່ວນກັບເພງນີ້ ທຸກໆທ່ານເລີຍ ສ່ວນຜູ້ຟັງທີ່ໜ້າຮັກທ່ານນຶ່ງ  ຈາກການາດາ ຂຽນເຂົ້າມາຜ່ານທາງ FB ທີ່ຕິດ ຕາມຊົມ Facebook–Live ທີ່ທາງເຮົານຳສະເໜີໄປໃນທຸກໆວັນອັງຄານ-ພຸດ 2 ມື້ ຕໍ່ສັບປະດາ ບອກມາວ່າມັກຕິດຕາມຊົມ ແລະ ບັດນີ້ໄດ້ເຫັນບັນດານັກຂ່າວຂອງ VOA ແລ້ວ ແລະຂໍຟັງເພງ ຂອງດາຣາເພັດ ແຕ່ເສຍດາຍເຮົາຫາບໍ່ພໍ້ ແລະອີກຢ່າງນຶ່ງເຮົາຫາກໍຫຼິ້ນເພງ ໄປ ຈຶ່ງຂໍຈັດໃຫ້ເປັນຂອງສິນລະປິນສາວ ຈາກການາດາ ນ້ຳສຽງຫວານດີ ແລະຄັ້ງຕໍ່ໄປ ເຮົາຈະຫາເພງທີ່ ຂຽນຂໍມານັ້ນໃຫ້ຟັງໃໝ່ອີກ ຂໍໃຫ້ທຸກໆທ່ານນອນຫຼັບຝັນດີ